title: 2014 m. vasario 10 d. Tarybos sprendimas 2014/72/BUSP, kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2013/395/BUSP

text:
11.2.2014

               LT

               Europos Sąjungos oficialusis leidinys

               L 40/56

         TARYBOS SPRENDIMAS 2014/72/BUSP
   2014 m. vasario 10 d.
   kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2013/395/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2013 m. liepos 25 d. Taryba priėmė Sprendimą 2013/395/BUSP (2), kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas;

               (3)

               pagal Bendrosios pozicijos 2001/931/BUSP 1 straipsnio 6 dalį, būtina reguliariai atlikti išsamią asmenų, grupių ir subjektų, kuriems taikomas Sprendimas 2013/395/BUSP, sąrašo peržiūrą, siekiant užtikrinti, kad yra pagrindas juos toliau palikti tame sąraše;

               (4)

               šiame sprendime pateikiami Tarybos atliktos asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba nustatė, kad nebėra priežasčių tam tikrą grupę toliau laikyti asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąraše;

               (6)

               Taryba padarė išvadą, kad asmenys, grupės ir subjektai, kuriems taikomi Bendrosios pozicijos 2001/931/BUSP 2, 3 ir 4 straipsniai, yra susiję su teroro aktais, kaip apibrėžta tos bendrosios pozicijos 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės;

               (7)

               asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas turėtų būti atitinkamai atnaujintas ir turėtų būti panaikintas Sprendimas 2013/395/BUSP,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas 2013/395/BUSP panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. vasario 10 d.

            Tarybos vardu

            Pirmininkė

         C. ASHTON

      (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

      (2)  2013 m. liepos 25 d. Tarybos sprendimas 2013/395/BUSP, kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2012/765/BUSP (OL L 201, 2013 7 26, p. 57).

      PRIEDAS
      1   straipsnyje nurodytas asmenų, grupių ir subjektų sąrašas

      1.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Paso Nr.: D9004878.

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                  3.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis.

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Paso Nr.: C2002515 (Iranas); Paso Nr.: 477845448 (JAV). Nacionalinės asmens tapatybės kortelės Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –„Hofstadgroep“ grupuotės narys.

                  6.

                  FAHAS, Sofiane Yacine, gimęs 1971 9 10 Alžyre (Alžyras) – „al-Takfir“ ir „al-Hijra“ narys.

                  7.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis.

                  8.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane. Paso Nr.: 488555.

                  9.

                  SHAHLAI Abdul Reza (dar žinomas kaip Abdol Reza Shala’i, dar žinomas kaip Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla’i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanshah, Iranas; 2) Mehrano karinė bazė, Ilamo provincija, Iranas.

                  10.

                  SHAKURI Ali Gholam, gimęs apie 1965 m. Teherane, Iranas.

                  11.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generalinis majoras.

            2.   GRUPĖS IR SUBJEKTAI

                  1.

                  „Abu Nidal Organisation“ („Abu Nidal organizacija“) – „ANO“ (dar žinoma kaip „Fatah Revolutionary Council“ („Fatah Revoliucinė Taryba“); dar žinoma kaip „Arab Revolutionary Brigades“ („Arabų revoliucinės brigados“); dar žinoma kaip „Black September“ („Juodasis rugsėjis“); dar žinoma kaip „Revolutionary Organisation of Socialist Muslims“ („Musulmonų socialistų revoliucinė organizacija“).

                  2.

                  „Al-Aqsa Martyrs’ Brigade“ („Al-Aqsa kankinių brigada“).

                  3.

                  „Al-Aqsa e.V.“

                  4.

                  „Al-Takfir“ ir „Al-Hijra“.

                  5.

                  „Babbar Khalsa“.

                  6.

                  „Communist Party of the Philippines“ („Filipinų komunistų partija“), įskaitant „New People’s Army“ – „NPA“ („Nauja tautų armija“ – „NTA“), Filipinai.

                  7.

                  „Gama’a al-Islamiyya“ (dar žinoma kaip „Al-Gama’a al-Islamiyya“) („Islamic Group“ – „IG“ („Islamo grupė“ – „IG“)).

                  8.

                  „İslami Büyük Doğu Akıncılar Cephesi“ – „IBDA-C“ – („Great Islamic Eastern Warriors Front“ („Didysis islamo rytų karių frontas“)).

                  9.

                  „Hamas“, įskaitant „Hamas-Izz al-Din al-Qassem“.

                  10.

                  „Hizballah Military Wing“ („Hizballah karinis sparnas“) (dar žinomas kaip „Hezbollah Military Wing“, dar žinomas kaip „Hizbullah Military Wing“, dar žinomas kaip „Hizbollah Military Wing“, dar žinomas kaip „Hezballah Military Wing“, dar žinomas kaip „Hisbollah Military Wing“, dar žinomas kaip „Hizbu’llah Military Wing“, dar žinomas kaip „Hizb Allah Military Wing“, dar žinomas kaip „Jihad Council“ („Džihado taryba“) (ir visi jam atsiskaitantys padaliniai, įskaitant External Security Organisation (Išorės saugumo organizaciją)).

                  11.

                  „Hizbul Mujahideen“ – „HM“.

                  12.

                  „Hofstadgroep“ grupuotė.

                  13.

                  „Holy Land Foundation for Relief and Development“ („Šventosios Žemės paramos ir plėtros fondas“).

                  14.

                  „International Sikh Youth Federation“ – „ISYF“ („Tarptautinė sikų jaunimo federacija“– „TSJF“)

                  15.

                  „Khalistan Zindabad Force“ – „KZF“ („Khalistano Zindabad pajėgos“ – „KZF“)

                  16.

                  „Kurdistan Workers’ Party“ – „PKK“ („Kurdistano darbininkų partija“ – „PKK“) (dar žinoma kaip „KADEK“; dar žinoma kaip „KONGRA-GEL“).

                  17.

                  „Liberation Tigers of Tamil Eelam“ – „LTTE“ („Tamil Eelamo išlaisvinimo tigrai“ – „TEIT“).

                  18.

                  „Ejército de Liberación Nacional“ („Nacionalinė išlaisvinimo armija“).

                  19.

                  „Palestinian Islamic Jihad“ – „PIJ“ („Palestinos islamo Jihad“ – „PIJ“).

                  20.

                  „Popular Front for the Liberation of Palestine“ – „PFLP“ („Palestinos išlaisvinimo liaudies frontas“ – „PILF“).

                  21.

                  „Popular Front for the Liberation of Palestine – General Command“ („Palestinos išlaisvinimo liaudies fronto Aukščiausioji vadovybė“) (dar žinoma kaip „PFLP – General Command“ („PILF Aukščiausioji vadovybė“)).

                  22.

                  „Fuerzas armadas revolucionarias de Colombia“ – „FARC“ („Revolutionary Armed Forces of Colombia“ („Kolumbijos revoliucinės ginkluotosios pajėgos“)).

                  23.

                  „Devrimci Halk Kurtuluș Partisi-Cephesi – DHKP/C“ (dar žinoma kaip „Devrimci Sol“ („Revolutionary Left“ („Revoliucinė kairė“); dar žinoma kaip „Dev Sol“) („Revolutionary People’s Liberation Army/Front/Party“ („Revoliucinė liaudies išlaisvinimo armija / frontas / partija“)).

                  24.

                  „Sendero Luminoso“ – „SL“ („Shining Path“ („Šviečiantis kelias“)).

                  25.

                  „Teyrbazen Azadiya Kurdistan“ grupuotė – „TAK“ (dar žinoma kaip „Kurdistan Freedom Falcons“ („Kurdistano laisvės sakalai“); dar žinoma kaip „Kurdistan Freedom Hawks“ („Kurdistano laisvės vanagai“).


title: 1996 m. spalio 28 d. Tarybos sprendimas dėl Europos bendrijos ir Egipto Arabų Respublikos susitarimo pasikeičiant raštais dėl Egipto kilmės ir iš jo įvežamų apelsinų importo į Bendriją režimo patikslinimo sudarymo

text:
Svarbus teisinis pranešimas

|

31996D0641

Oficialusis leidinys L 292 , 15/11/1996 p. 0031 - 0031

		Tarybos sprendimas1996 m. spalio 28 d.dėl Europos bendrijos ir Egipto Arabų Respublikos susitarimo pasikeičiant raštais dėl Egipto kilmės ir iš jo įvežamų apelsinų importo į Bendriją režimo patikslinimo sudarymo(96/641/EB)EUROPOS SĄJUNGOS TARYBA,atsižvelgdama Europos bendrijos steigimo sutartį, ypač į jos 113 straipsnį ir į 228 straipsnio 2 dalies pirmąjį sakinį,atsižvelgdama į Komisijos pasiūlymą,kadangi daugiašalių derybų dėl prekybos Urugvajaus raundo metu buvo pakeistas apelsinų importo režimas;kadangi šis naujas režimas gali turėti neigiamą poveikį įprastiniam Bendrijos importui iš Egipto;kadangi Europos ekonominės bendrijos ir Egipto Arabų Respublikos bendradarbiavimo susitarimo [1] 22 straipsnyje numatyta, kad tais atvejais, kai keičiamos priimtos taisyklės, Bendrija gali keisti atitinkamiems produktams šiame susitarime nustatytą režimą;kadangi Bendrija susitarė su Egipto Arabų Respublika, kad iki naujo ES ir Viduržiemio jūros regiono šalių susitarimo sudarymo minėtas režimas bus tikslinamas susitarimu pasikeičiant raštais pagrindu;kadangi minėtas susitarimas dabar turėtų būti patvirtintas,NUSPRENDĖ:1 straipsnisBendrijos vardu patvirtinamas Europos bendrijos ir Egipto Arabų Respublikos susitarimas pasikeičiant raštais dėl Egipto kilmės ir iš jo įvežamų apelsinų importo į Bendriją režimo patikslinimo.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, turintį teisę pasirašyti Bendriją įpareigojantį susitarimą [2].3 straipsnisPrireikus Reglamento (EEB) Nr. 1035/72 [3] 33 straipsnyje numatyta tvarka Komisija patvirtina išsamias Susitarimo taikymo taisykles.Priimta Liuksemburge, 1996 m. spalio 28 d.Tarybos varduPirmininkasD. Spring[1] OL L 266, 1978 9 27, p. 1.[2] Susitarimo įsigaliojimo datą Europos Bendrijų oficialiajame leidinyje paskelbs Tarybos Generalinis sekretoriatas.[3] 1972 m. gegužės 18 d. Tarybos reglamentas (EEB) Nr. 1035/72 dėl bendro vaisių ir daržovių rinkos organizavimo (OL L 118, 1972 5 20, p. 1). Reglamentas su paskutiniais pakeitimais, padarytais Komisijos reglamentu (EB) Nr. 1363/95 (OL L 132, 1995 6 16, p. 8).--------------------------------------------------


title: 2011 m. liepos 18 d. Tarybos sprendimas 2011/429/BUSP dėl Europos Sąjungos pozicijos Konvencijos dėl bakteriologinių (biologinių) ir toksinių ginklų kūrimo, gamybos ir saugojimo uždraudimo bei jų sunaikinimo (BTWC) valstybių šalių septintojoje peržiūros konferencijoje

text:
19.7.2011

               LT

               Europos Sąjungos oficialusis leidinys

               L 188/42

         TARYBOS SPRENDIMAS 2011/429/BUSP
   2011 m. liepos 18 d.
   dėl Europos Sąjungos pozicijos Konvencijos dėl bakteriologinių (biologinių) ir toksinių ginklų kūrimo, gamybos ir saugojimo uždraudimo bei jų sunaikinimo (BTWC) valstybių šalių septintojoje peržiūros konferencijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją, kuria, inter alia, siekiama sustiprinti Konvenciją dėl bakteriologinių (biologinių) ir toksinių ginklų kūrimo, gamybos ir saugojimo uždraudimo bei jų sunaikinimo (BTWC), toliau svarstyti BTWC patikros klausimą, remti BTWC visuotinį taikymą ir įgyvendinimą nacionaliniu lygiu, be kita ko, baudžiamosios teisės aktais, ir sustiprinti jos laikymąsi;

               (2)

               2004 m. balandžio 28 d. Jungtinių Tautų (JT) Saugumo Taryba vieningai priėmė rezoliuciją 1540 (2004), kurioje teigiama, kad masinio naikinimo ginklų ir jų siuntimo į taikinį priemonių platinimas kelia grėsmę tarptautinei taikai ir saugumui. 2006 m. balandžio 27 d. JT Saugumo Taryba vieningai priėmė rezoliuciją 1673 (2006), kad būtų sustiprintos pastangos skatinti visapusišką rezoliucijos 1540 (2004) įgyvendinimą. Šių rezoliucijų nuostatų įgyvendinimu prisidedama prie BTWC įgyvendinimo;

               (3)

               1988 m. rugpjūčio 26 d. JT Saugumo Taryba priėmė rezoliuciją 620 (1988), kurioje, inter alia, Generalinis Sekretorius raginamas nedelsiant atlikti tyrimus reaguojant į kaltinimus cheminių ir bakteriologinių (biologinių) ar toksinių ginklų naudojimu, kuriuo pažeidžiamas 1925 m. Ženevos protokolas. 2006 m. rugsėjo 8 d. Generalinė Asamblėja priėmė Jungtinių Tautų pasaulinę kovos su terorizmu strategiją, pridėtą prie rezoliucijos 60/288, kurioje valstybės narės ragina Generalinį Sekretorių atnaujinti ekspertų ir laboratorijų registrą bei technines gaires ir procedūras, kurias Generalinis Sekretorius gali taikyti siekiant laiku ir veiksmingai tirti tuos kaltinimus;

               (4)

               BTWC valstybių šalių šeštojoje peržiūros konferencijoje buvo nuspręsta, kad septintoji peržiūros konferencija turi įvykti Ženevoje ne vėliau kaip 2011 m. ir joje turėtų būti peržiūrėtas BTWC veikimas, atsižvelgiant, inter alia, į BTWC aktualias mokslo ir technologines naujoves ir BTWC valstybių šalių (toliau – valstybės šalys) pažangą įgyvendinant pagal BTWC prisiimtus įsipareigojimus, taip pat sprendimus ir rekomendacijas, dėl kurių susitarta šeštojoje peržiūros konferencijoje;

               (5)

               2006 m. vasario 27 d. Taryba priėmė Bendruosius veiksmus 2006/184/BUSP (1), o 2008 m. lapkričio 10 d. – Bendruosius veiksmus 2008/858/BUSP (2). Abiem bendraisiais veiksmais siekiama skatinti BTWC visuotinį taikymą ir remti BTWC įgyvendinimą valstybėse šalyse. Be to, Bendraisiais veiksmais 2008/858/BUSP siekiama skatinti, kad valstybės šalys teiktų pasitikėjimo stiprinimo priemonių (PSP) ataskaitas, ir remti ne sesijų laikotarpiu vykstantį BTWC procesą;

               (6)

               be Bendrųjų veiksmų 2006/184/BUSP, Europos Sąjunga susitarė dėl ES veiksmų plano dėl biologinio ir toksinio ginklo, papildančio ES bendruosius veiksmus Biologinio ir toksinio ginklo konvencijai remti (3), kuriame valstybės narės įsipareigojo kiekvienų metų balandžio mėn. JT pateikti PSP deklaracijas, o JT Generaliniam Sekretoriui – atitinkamų ekspertų bei laboratorijų sąrašus, kad būtų sudarytos palankesnės sąlygos visiems (cheminių) biologinių ir toksinių ginklų tariamo naudojimo tyrimams;

               (7)

               atsižvelgiant į būsimą BTWC septintąją peržiūros konferenciją, kuri vyks 2011 m. gruodžio 5–22 d., derėtų atnaujinti Europos Sąjungos poziciją,

         PRIĖMĖ ŠĮ SPRENDIMĄ:
   1 straipsnis
   Sąjungos tikslai Konvencijos dėl bakteriologinių (biologinių) ir toksinių ginklų kūrimo, gamybos ir saugojimo uždraudimo bei jų sunaikinimo (BTWC) valstybių šalių septintojoje peržiūros konferencijoje – peržiūrėti BTWC veikimą ir apsvarstyti tolesnio jos stiprinimo galimybes.
   Siekiant tų tikslų, Sąjunga septintojoje peržiūros konferencijoje, kuri turėtų įvykti 2011 m. gruodžio 5–22 d., pateikia konkrečius pasiūlymus.
   2 straipsnis
   Sąjunga septintojoje peržiūros konferencijoje siekia, visų pirma, užtikrinti, kad BTWC valstybės šalys (toliau – valstybės šalys) teiktų prioritetą šiems klausimams:

               a)

               pasitikėjimo, kad laikomasi BTWC reikalavimų, skatinimui;

               b)

               jos įgyvendinimo nacionaliniu lygiu rėmimui, ir

               c)

               jos visuotinio taikymo skatinimui.

         3 straipsnis
   Siekdama 1 straipsnyje nustatytų tikslų ir 2 straipsnyje nustatytų prioritetų, Sąjunga:

               a)

               prisideda prie visapusiškos BTWC veikimo peržiūros septintojoje peržiūros konferencijoje, įskaitant valstybių šalių pagal BTWC prisiimtų įsipareigojimų įgyvendinimą;

               b)

               remia tolesnį dalykinį ne sesijų laikotarpiu vykstantį procesą laikotarpiu tarp septintosios ir aštuntosios peržiūros konferencijų, ir nustato konkrečias sritis bei efektyvesnes priemones tolesnei pažangai pagal šį procesą siekti;

               c)

               remia aštuntąją peržiūros konferenciją, kuri turi būti surengta ne vėliau nei 2016 m.;

               d)

               remdamasi ankstesnėse konferencijose sukurta sistema, siekia bendro sutarimo, kad septintojoje peržiūros konferencijoje būtų pasiekta sėkmingų rezultatų, ir propaguoja, inter alia, šiuos pagrindinius klausimus:

                           i)

                           darbas siekiant nustatyti ir sustiprinti veiksmingus mechanizmus pasitikėjimui laikantis BTWC didinti;

                           ii)

                           valstybės šalys turėtų gebėti įrodyti, kad laikosi BTWC reikalavimų keisdamosi informacija ir užtikrindamos daugiau skaidrumo savo įgyvendinimo pajėgumų ir veiksmų atžvilgiu bei ketinimų laikytis reikalavimų atžvilgiu. Tai galima pasiekti ataskaitomis, konsultacijomis ir veikla vietoje, atspindinčiais vis didesnį skaidrumą ir nuodugnesnį tikrinimą, taip pat keičiantis informacija ir ją peržiūrint ne sesijų laikotarpiu vykstančiame procese. Pripažindama, kad šiuo metu nėra sutarimo dėl patikros, kuris tebėra pagrindinė visiško ir veiksmingo nusiginklavimo ir neplatinimo režimo sąlyga, Sąjunga norėtų dirbti, kad būtų nustatytos galimybės pasiekti panašių tikslų;

                           iii)

                           veiksmingai įgyvendinti ir visapusiškai vykdyti visus BTWC nustatytus visų valstybių šalių įsipareigojimus; prireikus remti ir stiprinti nacionalines įgyvendinimo priemones, įskaitant baudžiamosios teisės aktus, ir patogeninių mikroorganizmų bei toksinų kontrolę pagal BTWC, inter alia, didinant JT nusiginklavimo reikalų biuro Paramos įgyvendinimui skyriaus (toliau – PĮS) gebėjimą remti įgyvendinimą nacionaliniu lygiu ir nagrinėjant šiuos klausimus ne sesijų laikotarpiu. Būtų galima svarstyti dėl papildomų veiksmų ir sprendimų dėl įgyvendinimo nacionaliniu lygiu skatinimo būdų ir priemonių. Sąjunga skatins diskusijas dėl galimų sprendimų šiuo atžvilgiu, visų pirma nacionalinės teisės aktų srityje, nacionalinių suinteresuotųjų subjektų veiksmų koordinavimo ir regioninio bei subregioninio bendradarbiavimo srityje; taip pat tinkamų biologinės saugos ir biologinio saugumo valdymo standartų įgyvendinimo gyvosios gamtos mokslų institucijose srityje;

                           iv)

                           visuotinis BTWC laikymasis valstybėse šalyse, be kita ko, raginant, kad visos valstybės, kurios nėra BTWC šalys, nedelsdamos prisijungtų prie BTWC ir teisiškai įsipareigotų nusiginkluoti ir neplatinti biologinių ir toksinių ginklų, o kol tos valstybės prisijungs prie BTWC – raginant, kad jos dalyvautų valstybių šalių susitikimuose kaip stebėtojos ir savanoriškai įgyvendintų BTWC nuostatas. Dirbti siekiant, kad biologinių ir toksinių ginklų uždraudimas būtų paskelbtas visuotinai galiojančia privaloma tarptautinės teisės norma, be kita ko, pasitelkiant BTWC visuotinį taikymą, ir dėl to rekomenduoti priimti veiksmų planą dėl visuotinio taikymo, kurį koordinuotų PĮS ir kuris būtų vertinamas specialiai tam skirtuose posėdžiuose pagal ne sesijų laikotarpiu vykstantį procesą;

                           v)

                           pastangos didinti skaidrumą ir pasitikėjimą įgyvendinimu apima pasitikėjimą stiprinančių priemonių (toliau – PSP) mechanizmą. Sąjunga nori dirbti stiprindama šį mechanizmą – nustatydama priemones, skirtas didinti dalyvavimą PSP mechanizme, to mechanizmo kokybę ir visapusiškumą;

                           vi)

                           skaidrumo su BTWC X straipsniu susijusio bendradarbiavimo ir paramos srityje ir atsižvelgiant į kitų tarptautinių organizacijų darbą ir kompetenciją didinimas. Sąjunga toliau konkrečiomis priemonėmis rems BTWC X straipsnio įgyvendinimą pasitelkdama įvairias savo paramos programas, ir ji nori toliau siekti bendrų susitarimų, kurie yra pagrindas efektyviai veiklai bendradarbiavimo taikiais tikslais pagal BTWC srityje. Būtų galima svarstyti tolesnius veiksmus ir priimti sprendimus dėl tarptautinio bendradarbiavimo, paramos ir keitimosi informacija biologijos mokslo ir technologijų taikiems tikslams srityse stiprinimo, taip pat pajėgumų stiprinimo ligų priežiūros, išaiškinimo, diagnozavimo ir infekcinių ligų plitimo ribojimo srityse propagavimo;

                           vii)

                           JT Generalinio Sekretoriaus biologinių ir toksinių ginklų tariamo naudojimo tyrimo mechanizmo stiprinimas. Būtų galima svarstyti tolesnius veiksmus ir sprendimus dėl paramos teikimo ir veiklos koordinavimo pagal BTWC VII straipsnį su atitinkamomis organizacijomis bet kurios Konvencijos Šalies prašymu tariamo biologinių ir toksinių ginklų naudojimo atveju, įskaitant nacionalinių ligų priežiūros, išaiškinimo ir diagnozavimo pajėgumų ir valstybinių sveikatos sistemų tobulinimą. Atskirai atliktas darbas stiprinant JT Generalinio Sekretoriaus biologinių ir toksinių ginklų tariamo naudojimo tyrimo mechanizmą taip pat gali padėti netiesioginiai sustiprinti BTWC VI ir VII straipsnius;

                           viii)

                           atitinkamų mokslinių ir technologinių pokyčių, galinčių daryti poveikį BTWC (pavyzdžiui, didėjančios chemijos ir biologijos konvergencijos arba tokių sparčiau besivystančių sričių, kaip sintetinė biologija ir nanotechnologijos), dažnesnių vertinimų proceso rėmimas;

                           ix)

                           JT Saugumo Tarybos rezoliucijose 1540 (2004) ir 1673 (2006) nustatytų įsipareigojimų, pirmiausia pašalinti biologinių ir toksinių ginklų įsigijimo ar naudojimo teroristiniams tikslams riziką, įskaitant galimą teroristų pasinaudojimą medžiagomis, įranga ir žiniomis, kurios galėtų būti panaudotos biologiniams ir toksiniams ginklams kurti bei gaminti, laikymasis;

                           x)

                           G8 pasaulio partnerystės programos, skirtos nusiginklavimui, padidintos rizikos medžiagų, objektų ir žinių kontrolei bei saugumui skatinti;

                           xi)

                           tolesnių veiksmų apsvarstymas ir sprendimų dėl jų priėmimas remiantis darbu, nuveiktu pagal ne sesijų laikotarpiu vykstantį procesą 2007–2010 m., ir pastangos aptarti ir remti bendrą susitarimą ir efektyvius veiksmus siekiant priimti reikiamas nacionalines priemones, kad būtų įgyvendintas BTWC nustatytas draudimas.

         4 straipsnis
   Siekdama sustiprinti BTWC reikalavimų laikymąsi, Sąjunga remia:

               a)

               priemones, susijusias su PSP deklaracijomis:

                           i)

                           kasmetinių PSP deklaracijų, kaip reguliarios nacionalinės ataskaitų apie įgyvendinimą ir reikalavimų laikymąsi teikimo priemonės, analizę ir tolesnį jų plėtojimą atsižvelgiant į šiuos tikslus;

                           ii)

                           PSP deklaracijų kokybės gerinimą:

                                       —

                                       kuo labiau supaprastinant PSP formas ir pašalinant potencialius dviprasmiškumus. Išsamūs ir konkretūs pasiūlymai dėl PSP tikslinimo turi būti grindžiami Ženevos forumo seminaro ataskaitomis,

                                       —

                                       skatinant PSP formose pateikiamos informacijos kaupimą. Šiuo tikslu Sąjunga paremtų PĮS, aktyviau dalyvaujantį remiant nacionalinius kontaktinius centrus ir valdžios institucijas, atsakingas už vykdymo užtikrinimą. Ši parama galėtų apimti tokius elementus kaip informacinės bibliotekos įsteigimas, „pagalbos centro“ funkcija, PSP formų teikimas keliomis kalbomis, elektroninio formato sukūrimas, regioninių seminarų nacionaliniams kontaktiniams centrams organizavimas,

                                       —

                                       nustatant paskatas teikti PSP deklaracijas, pavyzdžiui, įtraukiant į PSP mechanizmą informaciją, susijusią su BTWC X straipsniu (naudojant esamą D formą arba sukuriant naują formą);

                           iii)

                           PSP formų aktualumo ir išsamumo didinimą:

                                       —

                                       darant nuorodas į visus susijusius BTWC straipsnius, atidžiai atsižvelgiant į poreikį pasiekti tinkamą pusiausvyrą tarp naudingos informacijos teikimo ir pastangų, kurias reikia įdėti jai gauti. Tuo siekiama išvengti sudėtingumo ir darbo krūvio didinimo, nes tai galbūt gali atgrasyti dalyvius,

                                       —

                                       tikslinant PSP, galimai taikant dviejų etapų metodą, o tikslinimus, kuriuos reikėtų nagrinėti papildomai, paliekant naujam ne sesijų laikotarpiu vykstančiam procesui;

               b)

               priemones, susijusias su JT Generalinio Sekretoriaus biologinių ir toksinių ginklų tariamo naudojimo tyrimo mechanizmu; dar kartą patvirtinamas poreikis valstybėms šalims užtikrinti to mechanizmo nuostatų veiksmingumą ir imtis praktinių veiksmų tai įgyvendinant, pavyzdžiui, remti mokymo programas ir vystyti analizės laboratorijų sistemą.

         5 straipsnis
   Be 1 straipsnyje nustatytų tikslų ir 2 straipsnyje nustatytų prioritetų, Sąjunga remia PĮS vaidmens stiprinimą. Visų pirma, Sąjunga remia:

               a)

               PĮS įgaliojimų pratęsimą dar penkeriems metams;

               b)

               šios veiklos įtraukimą į PĮS įgaliojimus:

                           i)

                           komunikacijos ir informacijos platformos, apimančios politikos, mokslo ir kitos su BTWC susijusios veiklos sritis, sukūrimas („informacinės bibliotekos“ ir (arba) elektroninės duomenų bazės informuotumui valstybėse šalyse, akademiniame pasaulyje ir pramonės sektoriuje didinti sukūrimas);

                           ii)

                           ryšių palaikymas ir keitimasis informacija su kitomis atitinkamomis tarptautinėmis organizacijomis;

                           iii)

                           tolesnis BTWC nacionalinio įgyvendinimo stiprinimas sudarant palankesnes sąlygas keistis informacija ir konsultuotis nacionalinio įgyvendinimo srityje;

                           iv)

                           tolesnis PSP sistemos rėmimas dalyvaujant PSP ataskaitų peržiūros procese. Remiantis patikslintose PSP pateikta informacija, PĮS galėtų būti įgaliotas kaupti su BTWC X straipsniu susijusią informaciją internetinėje duomenų bazėje;

                           v)

                           sistemos, skirtos peržiūrėti mokslo ir technologijų pokyčius ir jų poveikį BTWC, kūrimas;

                           vi)

                           visuotinio taikymo veiksmų plano rengimas.

               c)

               atitinkamą esamo PĮS personalo skaičiaus padidinimą, kad PĮS galėtų vykdyti b punkte nurodytą veiklą.

         6 straipsnis
   Siekdama paremti peržiūrą ir sustiprinti ne sesijų laikotarpiu vykstantį procesą, Sąjunga visų pirma:

               a)

               pritaria toliau nurodytoms temoms, kurias naujame ne sesijų laikotarpiu vykstančiame procese galima nagrinėti kaip ne sesijų laikotarpio temas arba specialiose darbo grupėse:

                           i)

                           įgyvendinimas nacionaliniu lygiu;

                           ii)

                           visuotinis taikymas;

                           iii)

                           tolesnis darbas PSP srityje po peržiūros konferencijos;

                           iv)

                           parama ir bendradarbiavimas pagal BTWC VII ir X straipsnius, įskaitant paramos rengiant ir priimant atitinkamas reguliavimo sistemas (pirmiausiai skiriant dėmesį biologiniam saugumui ir biologinei saugai) reikalavimų nustatymą;

                           v)

                           mokslo ir technologijų vystymasis;

               b)

               remia aktualaus mokslo ir technologijų vystymosi dažnesnio vertinimo procesą. PĮS galėtų atlikti tam tikras funkcijas remdamasis atnaujintais įgaliojimais. Valstybės šalys galėtų ne tik rengti išsamias diskusijas ne sesijų laikotarpiu, bet ir nuspręsti dėl alternatyvių galimybių aptarti mokslo ir technologijų klausimus (t. y. sukurti naują darbo grupę, įtraukti mokslo ir technologijų klausimą į valstybių šalių susitikimų darbotvarkę, surengti specialų ekspertų posėdį mokslo ir technologijų klausimais, sudaryti patariamąją tarybą arba atvirą mokslo ir technologijų klausimų forumą);

               c)

               remia nacionalinių reguliavimo sistemų, visų pirma biologinės saugos ir biologinio saugumo srityse, vystymą. Tinkamų biologinės saugos ir biologinio saugumo valdymo laboratorijose ir pramonėje standartų priėmimas, nors jie jokiu būdu nėra pakaitalas reikalavimų laikymosi režimui, gali padėti valstybėms šalims ilgainiui įgyvendinti BTWC nustatytus įsipareigojimus. Tai galėtų pasirodyti esanti naudinga priemonė, kartu su kitomis priemonėmis, kuri paremtų ateities sustiprintą reikalavimų laikymosi režimą. Diskusija dėl tokio vystymo, t. y. su atitinkamu pramonės sektoriumi, galėtų būti įtraukta į naują ne sesijų laikotarpiu vykstantį procesą;

               d)

               remia ne sesijų laikotarpiu vykstančio proceso sprendimų priėmimo aspekto stiprinimą svarstydama įvairius sprendimus, pavyzdžiui, nustatyti galutinės ataskaitos teikimą valstybių šalių susitikimuose privalomu, susitarti dėl veiksmų planų ir svarstyti galimybes sudaryti darbo grupes konkretiems klausimams spręsti, veiksmų planams ar rekomendacijoms rengti.

         7 straipsnis
   Siekdama paremti visuotinį taikymą, Sąjunga:

               a)

               remia visuotinio taikymo veiksmų plano, kuriame nustatomi konkretūs etapai ir veikla bei kurį administruoja PĮS, priėmimą. Į veiksmų planą gali būti įtraukta tokia veikla, kaip informavimo renginiai, bendri demaršai, atitinkamų dokumentų vertimas, paskatos, pavyzdžiui, keitimasis informacija apie siūlomą paramą ir pagalbos, kaip užpildyti pirmąsias PSP ataskaitas, vizitai. Šis veiksmų planas būtų vertinamas ir prireikus tikslinamas kiekviename valstybių šalių susitikime;

               b)

               remia specialių sesijų arba darbo grupių susitikimų visuotinio taikymo klausimais organizavimą ne sesijų laikotarpiu vykstančiame procese, siekdama derinti įvairių subjektų informavimo veiklą ir planuoti regionines iniciatyvas.

         8 straipsnis
   Sąjunga remia BTWC X straipsnio įgyvendinimo peržiūrą septintojoje peržiūros konferencijoje. Šia peržiūra siekiama:

               a)

               nagrinėti, kaip su parama susijusią informaciją įtraukti į PSP ataskaitas peržiūrint D formą arba sukuriant naują formą, kad valstybės šalys galėtų keistis informacija apie bendradarbiavimo ir paramos veiklą;

               b)

               suteikti PĮS įgaliojimą kaupti su BTWC X straipsniu susijusią informaciją internetinėje duomenų bazėje, kuri galėtų būti patalpinta interneto svetainės ribotos prieigos dalyje.

         9 straipsnis
   Sąjungos veiksmai siekiant 1–8 straipsniuose nurodytų tikslų apima:

               a)

               remiantis 1–8 straipsniuose išdėstyta pozicija, Sąjungos pasiūlymus dėl specialių, praktinių ir įgyvendinamų priemonių, kuriomis būtų veiksmingai sustiprintas BTWC įgyvendinimas, skirtus valstybėms šalims svarstyti septintojoje peržiūros konferencijoje;

               b)

               Sąjungos vyriausiojo įgaliotinio užsienio reikalams ir saugumo politikai arba Sąjungos delegacijų demaršus;

               c)

               Sąjungos vyriausiojo įgaliotinio užsienio reikalams ir saugumo politikai arba Sąjungos delegacijos JT pateiktus pareiškimus rengiantis septintajai peržiūros konferencijai ir jos metu.

         10 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 18 d.

            Tarybos vardu

            Pirmininkė

         C. ASHTON

      (1)  OL L 65, 2006 3 7, p. 51.

      (2)  OL L 302, 2008 11 13, p. 29.

      (3)  OL C 57, 2006 3 9, p. 1.


title: 2013/335/ES: 2013 m. birželio 25 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
28.6.2013

               LT

               Europos Sąjungos oficialusis leidinys

               L 177/29

         TARYBOS SPRENDIMAS
   2013 m. birželio 25 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo
   (2013/335/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               1994 m. sausio 1 d. įsigaliojo Europos ekonominės erdvės susitarimas (2) (toliau – EEE susitarimas);

               (2)

               pagal EEE Susitarimo 98 straipsnį EEE jungtinis komitetas gali nuspręsti, inter alia, pakeisti jo31 protokolą;

               (3)

               EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

               (4)

               tikslinga tęsti EEE susitarimo susitariančiųjų šalių bendradarbiavimą, vykdant iš Europos Sąjungos bendrojo biudžeto finansuojamą Europos Sąjungos veiklą, susijusią su vidaus rinkos kūrimu, veikimu ir vystymu;

               (5)

               reikėtų atitinkamai iš dalies pakeisti EEE susitarimo 31 protokolą,

               (6)

               pakeitimas turėtų būti taikomas nuo 2013 m. sausio 1 d., kad šis išplėstinis bendradarbiavimas būtų tęsiamas po 2012 m. gruodžio 31 d.;

               (7)

               todėl Europos Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo pakeitimo grindžiama prie šio sprendimo pridėtu to komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2013 m. birželio 25 d.

            Tarybos vardu

            Pirmininkas

         E. GILMORE

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      PROJEKTAS
      EEE JUNGTINIO KOMITETO SPRENDIMAS Nr. …/…
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE Susitarimas), ypač į jo 86 ir 98 straipsnius,
      kadangi:

                  (1)

                  tikslinga tęsti EEE susitariančiųjų šalių bendradarbiavimą, vykdant iš Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu;

                  (2)

                  todėl reikėtų iš dalies pakeisti EEE Susitarimo 31 protokolą, kad šis išplėstinis bendradarbiavimas būtų tęsiamas po 2012 m. gruodžio 31 d.,

            PRIĖMĖ ŠĮ SPRENDIMĄ:
      1 straipsnis
      EEE Susitarimo 31 protokolo 7 straipsnis iš dalies keičiamas taip:

                  1.

                  6 dalyje žodžiai „2004 m., 2005 m., 2006 m., 2007 m., 2008 m. 2009 m., 2010 m., 2011 m. ir 2012 m.“ pakeičiami žodžiais „2004 m., 2005 m., 2006 m., 2007 m., 2008 m., 2009 m., 2010 m., 2011 m., 2012 m. ir 2013 m.“.

                  2.

                  7 dalyje žodžiai „2006 m., 2007 m., 2008 m. 2009 m., 2010 m., 2011 m. ir 2012 m.“ pakeičiami žodžiais „2006 m., 2007 m., 2008 m., 2009 m., 2010 m., 2011 m., 2012 m. ir 2013 m.“.

                  3.

                  8 dalyje žodžiai „2008 m. 2009 m., 2010 m., 2011 m. ir 2012 m.“ pakeičiami žodžiais „2008 m., 2009 m., 2010 m., 2011 m., 2012 m. ir 2013 m.“.

            2 straipsnis
      Šis sprendimas įsigalioja kitą dieną po paskutinio pranešimo pagal EEE Susitarimo 103 straipsnio 1 dalį (1).
      Jis taikomas nuo 2013 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje …

               EEE jungtinio komiteto

               Pirmininkas

               EEE jungtinio komiteto sekretoriai

         (1)  [Konstitucinių reikalavimų nenustatyta.] [Konstituciniai reikalavimai nustatyti.]


title: 2016 m. lapkričio 21 d. Tarybos sprendimas (Euratomas) 2017/76, kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą

text:
17.1.2017

               LT

               Europos Sąjungos oficialusis leidinys

               L 12/22

         TARYBOS SPRENDIMAS (Euratomas) 2017/76
   2016 m. lapkričio 21 d.
   kuriuo pritariama, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdama į Europos Komisijos rekomendaciją,
   kadangi:

               (1)

               2008 m. birželio 16 d. pasirašytas ir 2015 m. birželio 1 d. (1) įsigaliojo Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimas (SAS);

               (2)

               Kroatijos Respublika Sąjungos valstybe nare tapo 2013 m. liepos 1 d.;

               (3)

               pagal 2012 m. Akto dėl Kroatijos Respublikos stojimo į Europos Sąjungą sąlygų 6 straipsnio 2 dalies antrą pastraipą dėl Kroatijos prisijungimo prie SAS turėtų būti susitariama Tarybai, vieningai veikiant valstybių narių vardu, ir atitinkamai trečiajai šaliai sudarant tokio susitarimo protokolą;

               (4)

               2012 m. rugsėjo 24 d. Taryba įgaliojo Komisiją pradėti derybas su Bosnija ir Hercegovina dėl SAS protokolo sudarymo;

               (5)

               tos derybos sėkmingai baigtos 2016 m. liepos 18 d. parafavus Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą (toliau – Protokolas);

               (6)

               į Protokolą įtraukti klausimai, kurie priklauso Europos atominės energijos bendrijos kompetencijai;

               (7)

               dėl tų klausimų, kurie priklauso Europos atominės energijos bendrijos kompetencijai, turėtų būti pritarta tam, kad Komisija Europos atominės energijos bendrijos vardu sudarytų Protokolą;

               (8)

               dėl tų klausimų, kurie patenka į Europos Sąjungos sutarties ir Sutarties dėl Europos Sąjungos veikimo taikymo sritį, Protokolo pasirašymui ir sudarymui taikoma atskira procedūra,

         PRIĖMĖ ŠĮ SPRENDIMĄ:
   1 straipsnis
   Pritariama tam, kad Europos Komisija Europos atominės energijos bendrijos vardu sudarytų Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolą, kuriuo atsižvelgiama į Kroatijos Respublikos įstojimą į Europos Sąjungą (2).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. lapkričio 21 d.

            Tarybos vardu

            Pirmininkas

         P. PLAVČAN

      (1)  OL L 164, 2015 6 30, p. 2.

      (2)  Žr. šio Oficialiojo leidinio p. 3.


title: 2008/262/EB: 2008 m. vasario 28 d. Tarybos sprendimas dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos Sąjungos vardu ir laikino tam tikrų nuostatų taikymo

text:
26.3.2008

               LT

               Europos Sąjungos oficialusis leidinys

               L 83/5

      TARYBOS SPRENDIMAS

   2008 m. vasario 28 d.
   dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis pasirašymo Europos Sąjungos vardu ir laikino tam tikrų nuostatų taikymo
   (2008/262/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   kadangi:

               (1)

               2006 m. vasario 27 d. Taryba įgaliojo pirmininkaujančią valstybę narę padedant Komisijai pradėti derybas su Lichtenšteino Kunigaikštyste ir Šveicarijos Konfederacija dėl Protokolo dėl Lichtenšteino prisijungimo prie 2004 m. spalio 26 d. Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (toliau – atitinkamai Protokolas ir Susitarimas). Šios derybos buvo užbaigtos ir 2006 m. birželio 21 d. Briuselyje buvo parafuotas Protokolas.

               (2)

               Su sąlyga, kad jis bus sudarytas vėliau, pageidautina pasirašyti Protokolą.

               (3)

               Protokolas numato tam tikrų jo nuostatų laikiną taikymą. Iki Protokolo įsigaliojimo reikėtų laikinai taikyti tas nuostatas.

               (4)

               Dėl Šengeno acquis, kuriai taikoma Europos Sąjungos sutarties VI antraštinė dalis, plėtotės pasirašius Protokolą yra tikslinga pradėti taikyti Tarybos sprendimą 1999/437/EB (1)
                  mutatis mutandis santykiams su Lichtenšteino Kunigaikštyste.

               (5)

               Šis sprendimas neturi įtakos Jungtinės Karalystės pozicijai pagal Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ir 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2).

               (6)

               Šis sprendimas neturi įtakos Airijos pozicijai pagal Protokolą dėl Šengeno acquis integravimo į Europos Sąjungos sistemą, pridėtą prie Europos Sąjungos sutarties ir Europos bendrijos steigimo sutarties, ir 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3),

         NUSPRENDĖ:
   1 straipsnis
   Su sąlyga, kad jis bus sudarytas vėliau, Tarybos pirmininkas įgaliojamas paskirti asmenį(-is), įgaliotą(-us) Europos Sąjungos vardu pasirašyti Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis ir susijusius dokumentus.
   Protokolo ir susijusių dokumentų tekstai pridedami prie šio sprendimo (4).
   2 straipsnis
   Šis sprendimas taikomas sritims, kurioms taikomos Protokolo 2 straipsnio 1 ir 2 dalių nuostatos, ir jų plėtojimui tiek, kiek šios nuostatos turi teisinį pagrindą remiantis Europos Sąjungos sutartimi, arba tiek, kiek Tarybos sprendimu 1999/436/EB (5) buvo nustatyta, kad jos turi tokį pagrindą.
   3 straipsnis
   Sprendimo 1999/437/EB 1–4 straipsnių nuostatos mutatis mutandis taikomos Lichtenšteino asociacijai įgyvendinant, taikant ir plėtojant Šengeno acquis, kuriai taikoma Europos Sąjungos sutarties VI antraštinė dalis.
   4 straipsnis
   Vadovaujantis Protokolo 9 straipsnio 2 dalimi, jo 1, 4 straipsniai ir 5 straipsnio 2 dalies a punkto pirmasis sakinys bei Susitarimo 3 straipsnio 1–4 punktuose bei 4, 5 ir 6 straipsniuose nustatytos teisės ir įsipareigojimai laikinai taikomi nuo šio Protokolo pasirašymo iki įsigaliojimo.

      Priimta Briuselyje, 2008 m. vasario 28 d.

            Tarybos vardu

            Pirmininkas

         D. MATE

      (1)  1999 m. gegužės 17 d. sprendimas dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.

      (4)  Tarybos dokumentas 16462/06; prieinamas adresu http://register.consilium.europa.eu

      (5)  OL L 176, 1999 7 10, p. 17.


title: 2015 m. gegužės 19 d. Tarybos sprendimas (ES) 2015/809 dėl Bulgarijos ir Italijos miestų paskelbimo 2019 m. Europos kultūros sostinėmis

text:
23.5.2015

               LT

               Europos Sąjungos oficialusis leidinys

               L 128/20

         TARYBOS SPRENDIMAS (ES) 2015/809
   2015 m. gegužės 19 d.
   dėl Bulgarijos ir Italijos miestų paskelbimo 2019 m. Europos kultūros sostinėmis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Europos Parlamento ir Tarybos sprendimą Nr. 1622/2006/EB, nustatantį Bendrijos veiksmą dėl Europos kultūros sostinės renginių 2007–2019 m. (1), ypač į jo 9 straipsnio 3 dalį,
   atsižvelgdama į Europos Komisijos rekomendaciją,
   atsižvelgdama į atrankos grupės 2014 m. spalio ir lapkričio mėn. ataskaitas dėl Bulgarijos ir Italijos miestų skyrimo Europos kultūros sostinėmis proceso,
   kadangi:
   Sprendimo Nr. 1622/2006/EB 4 straipsnyje nurodyti kriterijai yra visiškai įvykdyti,
   PRIĖMĖ ŠĮ SPRENDIMĄ:
   1 straipsnis
   2019 m. Europos kultūros sostinėmis skelbiami Plovdivas (Bulgarija) ir Matera (Italija).
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. gegužės 19 d.

            Tarybos vardu

            Pirmininkė

         M. SEILE

      (1)  OL L 304, 2006 11 3, p. 1.


title: 2003 m. lapkričio 17 d. Tarybos sprendimas dėl Europos bendrijos prisijungimo prie Maisto kodekso komisijos

text:
Svarbus teisinis pranešimas

|

32003D0822

Oficialusis leidinys L 309 , 26/11/2003 p. 0014 - 0021

		Tarybos sprendimas2003 m. lapkričio 17 d.dėl Europos bendrijos prisijungimo prie Maisto kodekso komisijos(2003/822/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį, 95 straipsnį, 133 straipsnį ir 152 straipsnio 4 dalį kartu su 300 straipsnio 3 dalies pirmąja pastraipa,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi:(1) Maisto kodekso komisijos tikslas, inter alia, yra tarptautinių sveikatos standartų kūrimas ir suderinimas ir gairių, ir rekomendacijų dėl žemės ūkio ir žuvininkystės produktų, maisto produktų, maisto priedų ir teršalų, pašarų, veterinarinių vaistų, pesticidų, įskaitant ženklinimo etiketėmis, analizės metodų ir bandinių ėmimo, etikos kodeksų ir geros žemės ūkio praktikos išleidimas, siekiant apsaugoti vartotojų sveikatą ir užtikrinti teisingą tarptautinę prekybą. Šie tikslai atitinka Europos bendrijos tikslus dėl priemonių, kurių imamasi apsaugant žmonių, gyvūnų arba augalų gyvybę ar sveikatą arba aplinką ir su ja susijusias tarptautinės prekybos taisykles ir nacionalinių įstatymų, reglamentuojančių maisto produktus, maisto priedus ir teršalus, įskaitant ženklinimą etiketėmis ir analizės metodus ir bandinių ėmimą tam, kad būtų užtikrinti laisvas judėjimas vidaus rinkoje ir importas iš trečiųjų šalių, derinimą.(2) Nuo 1994 metų įsigaliojus PPO susitarimams, o ypač Susitarimui dėl sanitarinių ir fitosanitarinių priemonių taikymo (SPS susitarimui) ir Susitarimui dėl techninių kliūčių prekybai (TBT susitarimui), todėl Maisto kodekso standartai, gairės ir rekomendacijos įgijo daugiau teisinės galios dėl PPO susitarimuose daromos nuorodos į Maisto kodeksą ir dėl atitikimo prielaidos pasiūlymo, apsvarstant esmines nacionalines priemones, remiantis tokiais Maisto kodekso komisijos priimamais standartais, gairėmis ir rekomendacijomis.(3) Europos Komisija turėtų sugebėti naudotis savo kompetencija ir vaidinti savo vaidmenį, Maisto kodekso komisijai ir jai pavaldžioms įstaigoms rengiant, derantis ir priimant standartus, gaires ir rekomendacijas. Europos bendrijos ir jos valstybių narių kaip nuolatinės narės prisijungimas prie Maisto kodekso yra svarbus, užtikrinant Europos bendrijos ir jos valstybių narių pradinius sveikatos ir kitus interesus, Maisto kodekso komisijai rengiant, derantis ir priimant tokius standartus, gaires ar rekomendacijas ir kitus teisės aktus.(4) Europos bendrijos, kaip nuolatinės narės, prisijungimas prie Maisto kodekso komisijos padėtų sustiprinti Maisto kodekso komisijos priimamų standartų, gairių ar rekomendacijų ir kitų teisės aktų ir Europos bendrijos kitų svarbių tarptautinių įsipareigojimų suderinamumą.(5) 1991 m. lapkričio 26 d. Europos bendrija kartu su valstybėmis narėmis tapo Maisto ir žemės ūkio organizacijos (FAO) nare.(6) Maisto kodekso komisijos statuto 2 straipsnis suteikia teisę Europos bendrijai, kaip FAO narei, tapti Maisto kodekso komisijos nuolatine nare.(7) 1993 m. gruodžio 21 d. Taryba įgaliojo Komisiją vesti derybas dėl Europos bendrijos kaip nuolatinės narės prisijungimo prie Maisto kodekso komisijos sąlygų ir būdų, atsižvelgiant į Europos bendrijos kompetenciją, jos statusą FAO ir į Maisto kodekso komisijos tikslą ir konkrečias ypatybes.(8) FAO narių organizacijų teisės ir įsipareigojimai gali būti taikomi mutatis mutandis ir Europos bendrijos narystei Maisto kodekso komisijoje, ir buvo priimti atitinkami sprendimai dėl Maisto kodekso komisijos ir jai pavaldžių įstaigų darbo reglamento atitinkamų nuostatų būtinų pritaikymų.(9) Europos Komisijos vestos derybos yra laikomos sėkmingai baigtomis, atsižvelgiant į Europos bendrijos ir jos valstybių narių interesus ir Maisto kodekso komisijos konkrečias ypatybes.(10) Būtina numatyti Europos bendrijos ir jos valstybių narių dalyvavimo Maisto kodekso komisijos ir jai pavaldžių įstaigų darbe praktinius būdus, kad užtikrinti Europos bendrijos ir jos valstybių narių gautiną didžiausią įmanomą naudą, Bendrijai prisijungus prie Maisto kodekso.(11) Atsižvelgiant į pirmesnius svarstymus, reikia, kad Europos bendrija prisijungtų prie Maisto kodekso komisijos.(12) FAO ir PSO generaliniai direktoriai patvirtino darbo reglamento, priimto 2003 m. birželio 30 d. Maisto kodekso komisijos 26-osios sesijos metu, pakeitimus, suteikiančius teisę regioninės ekonominės integracijos organizacijoms tapti Kodekso narėmis,NUSPRENDĖ:1 straipsnis1. Europos bendrija įteikia prašymą dėl prisijungimo prie Maisto kodekso komisijos kartu su oficialiu dokumentu, pagal kurį ji prisiima įsipareigojimus dėl Maisto kodekso komisijos statuto laikymosi nuo prisijungimo momento (I priedas), ir bendru pareiškimu dėl naudojimosi kompetencija (II priedas).2. Tarybos pirmininkas atsako už atlikimą būtina tvarka šiuo tikslu.2 straipsnisTarybos ir Komisijos susitarimas dėl pasiruošimo dalyvauti Maisto kodekso komisijos posėdžiuose, pareiškimų ir naudojimosi balsavimo teise, pridedamas kaip III priedas, bus taikomas Komisijai, Tarybai ir valstybėms narėms.Priimta Briuselyje, 2003 m. lapkričio 17 d.Tarybos varduPirmininkasG. Alemanno[1] 2001 m. lapkričio 7 d. nuomonė (dar nepaskelbta Oficialiajame leidinyje).--------------------------------------------------I PRIEDASPrisijungimo prie Maisto kodekso komisijos dokumentasGerbiamasis Pone,Turiu garbę pranešti Jums, kad Europos bendrija, būdama FAO narė, priėmė sprendimą dėl prašymo prisijungti prie Maisto kodekso komisijos. Todėl prašau priimti šį dokumentą, kuriuo Europos bendrija priima Maisto kodekso komisijos pakeistą darbo reglamentą pagal jo II taisyklę ir Europos bendrijos bendrą pareiškimą dėl naudojimosi kompetencija.Europos bendrija oficialiai ir visiškai prisiima įsipareigojimus, atsirandančius, jai tapus Maisto kodekso komisijos nare, kaip numatyta Maisto kodekso komisijos statute ir iškilmingai įsipareigoja vykdyti įsipareigojimus, galiojančius nuo jos priėmimo, laikydamasi lojalumo ir sąžiningumo.Turiu garbę pareikšti Jums savo padėką,Alessandro PIGNATTIEinantis Europos Sąjungos Tarybos pirmininko pareigasNuolatinių atstovų komiteto pirmininkas(1 dalis)p. DioufJungtinių Tautų Maisto ir žemės ūkio organizacijosGeneralinis direktoriusVia delle Terme di CaracallaI-00100 Roma--------------------------------------------------II PRIEDASEuropos bendrijos bendras pareiškimas dėl naudojimosi kompetencija pagal Maisto kodekso komisijos darbo reglamento VI taisyklęŠis pareiškimas apibrėžia Europos bendrijos ir jos valstybių narių naudojimąsi kompetencija sprendžiant klausimus, kuriems taikomi Maisto kodekso komisijos steigimo dokumentai. Jis nedaro įtakos žodiniam susitarimui tarp Bendrijos ir jos valstybių narių.Šis pareiškimas taikomas Maisto kodekso komisijos ir jai pavaldžių įstaigų visiems posėdžiams, nebent Europos bendrija priima sprendimą arba kita Maisto kodekso narė reikalauja prieš pradedant posėdį padaryti specifinį pareiškimą dėl konkretaus darbotvarkės klausimo.Pakeitus Europos bendrijos ir jos valstybių narių kompetencijos pagal taikymo sritį padalijimą, šis pareiškimas bus atitinkamai pakeistas.1. EUROPOS BENDRIJOS KOMPETENCIJAPagal bendrą taisyklę Europos bendrijos išskirtinei kompetencijai priklauso darbotvarkės klausimai, susiję su tam tikrų žemės ūkio produktų, maisto produktų, maisto priedų, teršalų, veterinarinių vaistų, pesticidų, žuvų ir žuvininkystės produktų, įskaitant ženklinimo etiketėmis, analizės metodų ir bandinių ėmimo, o taip pat ir higienos praktikos kodeksų ir gairių standartų suderinimu tiek, kiek buvo suderinti Bendrijos teisės aktai, reglamentuojantys visas šias sritis arba esminę šių sričių dalį, o taip pat su tarptautinės prekybos klausimais iki tam tikro laipsnio, kiek jie yra susiję su Maisto kodekso komisijos tikslais, pirmiausia dėl vartotojų sveikatos apsaugos ir teisingos maisto prekybos užtikrinimo.2. VALSTYBIŲ NARIŲ KOMPETENCIJAPagal bendrą taisyklę Europos bendrijos valstybių narių kompetencijai priklauso darbotvarkės klausimai, susiję su organizaciniais reikalais (pvz., teisės arba biudžeto reikalais) arba darbo tvarkos reikalais (pvz., pirmininkų rinkimu, darbotvarkės priėmimu, ataskaitų priėmimu).3. VALSTYBĖS NARĖS IR BENDRIJOS KOMPETENCIJAEuropos bendrijos ir valstybių narių kompetencijai a priori priklauso šios sritys tiek, kiek šiose srityse numatytoms priemonėms taikomi Maisto kodekso komisijos veiksmai ir jei Bendrija turi įgaliojimus dėl suderinimo, tačiau šios sritys buvo suderintos tik iš dalies:a) žemės ūkio politika apskritai, įskaitant gyvūnų ir augalų gyvybės ir sveikatos standartų suderinimą (Europos bendrijos steigimo sutarties 32-38 straipsniai);b) nuostatų dėl valstybių narių įstatymų ir kitų teisės aktų, reglamentuojančių žmonių, gyvūnų arba augalų gyvybę ar sveikatą, suderinimas (Europos bendrijos steigimo sutarties 94 ir 95 straipsniai);c) visuomenės sveikatos apsaugos politikos priemonės (Europos bendrijos steigimo sutarties 152 straipsnis) ir vartotojų apsaugos priemonės (Europos bendrijos steigimo sutarties 153 straipsnis);d) tyrimų politika ir technologinė plėtra (Europos bendrijos steigimo sutarties 163-173 straipsniai);e) aplinkos apsaugos politika (Europos bendrijos steigimo sutarties 174-176 straipsniai);f) plėtros politika (Europos bendrijos steigimo sutarties 177-181 straipsniai);g) kitų Europos bendrijos politikos sričių, kurios gali būti iš dalies susijusios su Maisto kodekso komisijos konkrečia veikla.--------------------------------------------------III PRIEDASTarybos ir Komisijos susitarimas dėl pasiruošimo dalyvauti Maisto kodekso komisijos posėdžiuose, pareiškimų ir naudojimosi balsavimo teise1. Derinimo tvarkos taikymo sritisŠi derinimo tvarka taikoma bet kuriam Maisto kodekso komisijos ar bet kurios jai pavaldžios įstaigos posėdžiui, įskaitant darbo grupes ir atsakymus į aplinkraščius.2. Maisto kodekso aplinkraščiai2.1. Siekdama laikytis atsakymo į Kodekso aplinkraščius įteikimo nustatytos datos, Komisija, nuolat, tačiau ne ilgesniu kaip dviejų mėnesių laikotarpiu, siunčia kiekvienai valstybei narei atskirai sąrašą visų nesutvarkytų, paskelbtų ir išankstinių aplinkraščių, nurodydama tuos aplinkraščius, į kuriuos ji ketina parengti bendrojo atsakymo Bendrijos vardu per laikotarpį, per kurį atsakymas bus parengtas, projektą ir nedelsiant pareiškia savo nuomonę apie kiekvienos iš jų kompetencijos statusą.2.2. Kai Komisija nurodo parengti bendrąjį atsakymą, valstybės narės susilaikys nuo atsakymo tiesiogiai į nurodytus Kodekso aplinkraščius, tačiau gali atkreipti Komisijos dėmesį į konkrečius klausimus arba punktus, dėl kurių joms kyla problema ir orientavimąsi, kurį jos pasiūlo pateikti atsakyme.2.3. Komisija parengs bendrojo atsakymo projektą, atsižvelgdama į valstybių narių nurodymus ir skubiai praneš valstybėms narėms, kad šios pateiktų pastabas nacionalinėse Kodekso ryšių palaikymo vietose arba bet kurioje konkrečioje valstybių narių nustatytoje vietoje. Komisija, remdamasi gautomis pastabomis, parengs bendrojo atsakymo pakeitimą, nurodydama gautas pastabas ir paaiškindama, kai taikoma, kodėl į kai kurias iš jų nebuvo atsižvelgta.2.4. Valstybė narė gali taip pat nurodyti Komisijai, kad reikia atsakyti į konkretų aplinkraštį. Tokiu atveju Komisija parengs atsakymo projektą, valstybei narei teikiant techninę pagalbą.2.5. Kai Komisija nusprendžia, kad nėra būtina parengti bendrąjį atsakymą, valstybės narės turi teisę pateikti tiesiogiai atsakymą į Kodekso aplinkraščius, į kuriuos bendrojo atsakymo pateikimas nėra numatytas. Tačiau šiuo atveju valstybės narės, kurios ketina nusiųsti pastabas tiesiogiai, išsiuntinės projektą kitoms valstybėms narėms ir Komisijai, prieš siųsdamos jį Kodeksui tam, kad būtų patvirtinta, jog Komisija ar bet kuri kita valstybė narė tam neprieštarauja.2.6. Komisija ir valstybės narės dės visas pastangas pasiekti bendrąją poziciją nedelsiant. Jei bendrojo atsakymo projektui pritaria valstybės narės, jis bus siunčiamas Maisto kodekso sekretoriatui. Tačiau jei nuomonės vis dar yra labai skirtingos, Komisija nusiųs projektą Tarybos sekretoriatui, kad būtų surengtas derinimo posėdis likusiems skirtumams išspręsti ir bus taikoma atitinkama tvarka, nustatyta 3 skirsnyje.3. Derinimo tvarka Taryboje3.1. Ruošiantis bet kuriam Maisto kodekso posėdžiui, derinimo posėdžiai bus surengti:- Briuselyje, kompetentingoje Tarybos darbo grupėje (paprastai Maisto kodekso darbo grupėje) nedelsiant ir tiek kartų, kiek būtina, prieš prasidedant Maisto kodekso posėdžiui ir, be to,- vietoje, ypač Maisto kodekso posėdžio pradžioje ir, jei būtina, posėdžio metu ir pabaigoje, o paskesni derinimo posėdžiai surengiami, jei būtina, surengus posėdžių serijas.3.2. Derinimo posėdžių metu bus susitariama dėl pareiškimų, padaromų tik Bendrijos arba Bendrijos ir jos valstybių narių vardu. Pareiškimai, padaromi tik valstybių narių vardu, nėra Bendrijos atliekamo derinimo dalis, tačiau, savaime suprantama, jie gali būti derinami šių posėdžių metu valstybių narių susitarimu.Dėl Bendrijos ar bendrosios pozicijų paprastai susitariama, užėmus derybinę poziciją, padarius pareiškimą arba parengus pareiškimo metmenis. Kai nuoroda daroma į šį susitarimą dėl "pareiškimo", reikėtų apsvarstyti nuorodas, daromas į kitas formas, pagal kurias susitariama dėl Bendrijos ar bendrosios pozicijų.3.3. Komisija, gavusi bet kurio Maisto kodekso posėdžio darbotvarkę, siunčia ją tarybos sekretoriatui dėl išsiuntinėjimo valstybėms narėms, nurodydama darbotvarkės klausimus, dėl kurių ketinama pateikti pareiškimą ir ar šis pareiškimas bus padarytas Bendrijos ar Bendrijos ir valstybių narių vardu.Jei dėl darbotvarkės klausimų reikia priimti sprendimą visuotiniu sutarimu arba balsuojant Maisto kodekso posėdžio metu, Komisija nurodys, ar Bendrija ar jos valstybės narės balsuos.3.4. Komisija nusiųs pareiškimų projektus ir derybines pozicijas Tarybos sekretoriatui, kad šis išsiuntinėtų valstybėms narėms nedelsiant, tačiau ne vėliau kaip vieną savaitę prieš derinimo posėdį. Parengdama pareiškimų projektus arba derybines pozicijas, Komisija remsis valstybių narių technine ekspertize. Tarybos sekretoriatas užtikrins, kad pareiškimų projektai bus persiunčiami nedelsiant per nacionalines Kodekso ryšių palaikymo vietas arba per bet kurią specifinę valstybių narių nustatytą vietą.3.5. Derinimo posėdžių metu bus priimtas sprendimas dėl atsakomybės prisiėmimo, darant pareiškimus ir balsuojant dėl Maisto kodekso darbotvarkės kiekvieno klausimo ir kurių metu bus galima padaryti pareiškimą arba balsuoti, kaip numatyta.3.6. Komisija praneš valstybėms narėms apie derinimo posėdžius iš anksto per Tarybos sekretoriatą, šiam:a) pateikiant pasiūlymus dėl atsakomybės prisiėmimo konkrečiu klausimu;b) pateikiant pasiūlymus dėl pareiškimų konkrečiu klausimu.3.7. Jei Komisija ir valstybės narės derinimo posėdžio Tarybos kompetentingoje darbo grupėje arba vietoje metu negali susitarti dėl bendrosios pozicijos, įskaitant nesutarimus dėl kompetencijos klausimais, nurodytais 3.6 punkto a ir b papunkčiuose, perdalijimo, klausimas perduodamas Nuolatinių atstovų komitetui, kuris priima sprendimą balsų dauguma, kaip nustatyta atitinkamuose Bendrijos teisės aktuose, apsvarstydamas nagrinėjamą klausimą.3.8. Sprendimai, nurodyti 3.7 punkte, nepažeidžia Bendrijos ir jos valstybių narių atitinkamos kompetencijos svarstomose srityse.3.9. Jei įrodoma, kad Komisija negali parengti pareiškimų derinimo posėdžiui laiku (dėl to, kad negali susipažinti su Maisto kodekso dokumentais), Komisija parengs Bendrijos arba bendrosios pozicijos ir, atitinkamai, pareiškimo pagrindinių elementų metmenis, skirtus valstybėms narėms, ne vėliau kaip vieną savaitę prieš Maisto kodekso posėdį. Jei būtina, tai išimtiniais atvejais, derinimo posėdžio vietoje metu, Komisijos ir valstybių narių atstovai, dalyvaujantys posėdyje, dar kartą išnagrinės šiuos elementus.3.10. Jei Maisto kodekso posėdžiuose Bendrijos atstovui reikia padaryti pareiškimą Bendrijos arba Bendrijos ir jos valstybių narių vardu tam, kad būtų atsakyta dėl derybų raidos ir dinamikos, pareiškimo projektas bus derinamas vietoje ir bus taikoma atitinkama 3.9 punkto dalis.3.11. Kodekso svarstymų metu, tam, kad būtų reaguojama į pasiūlymus, kuriems netaikoma Bendrijos pozicija, dėl kurios susitarta, valstybės narės ir Komisija, užbaigusi derinimą, privalo pateikti pasiūlymą dėl pradinio atsakymo ir išnagrinėti kitas pasirinktinas galimybes, neprisiimdama oficialaus įsipareigojimo. Komisija ir valstybės narės visapusiškai atsižvelgia į priimtą Bendrijos poziciją ir jos pagrindimą ir vykdys derinimą vietoje nedelsiant, kad patvirtintų arba pakeistų laikinąsias pozicijas.4. Pareiškimai ir balsavimas Maisto kodekso posėdžiuose4.1. Jei darbotvarkės klausimas yra susijęs su Bendrijos išskirtine kompetencija, Komisija pasisako ir balsuoja Bendrijos vardu. Baigusios derinimą, valstybės narės taip pat gali pasisakyti tam, kad paremtų ir (arba) parengtų Bendrijos poziciją.4.2. Jei darbotvarkės klausimas yra susijęs su išskirtine nacionaline kompetencija, valstybės narės pasisako ir balsuoja.4.3. Jei darbotvarkės klausimas yra susijęs tiek su nacionalinės, tiek ir su Bendrijos kompetencijos tam tikrais elementais, pirmininkaujanti valstybė narė ir Komisija išreiškia bendrąją poziciją. Baigusios derinimą, valstybės narės gali pasisakyti dėl bendrosios pozicijos parėmimo ir (arba) parengimo. Valstybės narės arba Komisija, atitinkamai, balsuos Bendrijos ir jos valstybių narių vardu dėl bendrosios pozicijos. Sprendimas dalyvių balsavimo priimamas pagal pranašumą, priklausantį kompetencijai (pvz., iš esmės valstybės narės arba iš esmės Bendrijos kompetencijai).4.4. Jei darbotvarkės klausimas yra susijęs tiek su nacionalinės, tiek ir su Bendrijos kompetencijos tam tikrais elementais ir Komisija ir valstybės narės nesugebėjo susitarti dėl bendrosios pozicijos, kaip nurodyta 3.7 punkte, valstybės narės gali pasisakyti ir balsuoti dėl klausimų, akivaizdžiai priklausančių jų kompetencijai. Komisija gali pasisakyti ir balsuoti dėl klausimų, akivaizdžiai priklausančių Bendrijos kompetencijai ir dėl kurios buvo priimta Bendrijos pozicija, pagal Maisto kodekso darbo reglamentą.4.5. Kai Komisija ir valstybės narės nesusitaria dėl klausimų, susijusių su kompetencijos perdalijimu arba jeigu neįmanoma gauti daugumos balsų, būtinų užimti Bendrijos poziciją, reikia ypač stengtis išsiaiškinti situaciją arba užimti Bendrijos poziciją. Šito belaukdamos ir užbaigusioms derinimą, valstybės narės ir (arba) Komisija, atitinkamai, turės teisę pasisakyti, su sąlyga, kad išreikšta pozicija bus derinama su Bendrijos politika ir pirmesnėmis Bendrijos pozicijomis ir laikantis Bendrijos teisės.4.6. Per pirmuosius dvejus metus nuo Bendrijos prisijungimo prie Maisto kodekso komisijos, Tarybos kompetentingos darbo grupės koordinavimo posėdžių dėl įsipareigojimų vykdymo, darant pareiškimus ir balsuojant dėl Maisto kodekso posėdžio darbotvarkės kiekvieno svarstomo klausimo, rezultatai bus nusiųsti Maisto kodekso sekretoriatui. Praėjus pirmiesiems dvejiems metams, reikėtų parengti bendrąjį pareiškimą, nebent kita Maisto kodekso narė pareikalautų paaiškinimo arba Tarybos kompetentinga darbo grupė priimtų kitą sprendimą.4.7. Kaip numatyta 4.1 punkte arba 4.3 punkte, jei valstybė narė išreiškia ypatingą susirūpinimą dėl priklausančios teritorijos ir dėl šio susirūpinimo negalima susitarti pagal bendrąją arba Bendrijos poziciją, ta valstybė narė išsaugo teisę balsuoti ir pasisakyti dėl jai priklausančios teritorijos, atsižvelgdama į Bendrijos interesus.5. Projektų rengimo ir darbo grupės5.1. Valstybės narės ir Komisija turi teisę savanoriškai dalyvauti ir pasisakyti Maisto kodekso projektų rengimo ir darbo grupėse, kurios yra neoficialūs techniniai posėdžiai, kuriuose dalyvauja tik keletas Maisto kodekso narių ir kuriuose nepriimama jokių oficialių sprendimų. Valstybių narių ir Komisijos atstovai dės visas pastangas užimti sutartą poziciją ir apginti ją svarstymų, vykstančių projektų rengimo ir darbo grupėse, metu.5.2. Komisijos ir valstybių narių atstovai, dalyvaujantys Kodekso projektų rengimo ir darbo grupėse, nepažeisdami savo kompetencijos, praneša nedelsiant kitoms valstybėms narėms apie grupės pranešėjo parengtų ataskaitų projektą ir derina su valstybėmis narėmis pagal užimamą poziciją. Specialiai nesuderinus ataskaitų projekto, Komisijos ir valstybių narių atstovai, dalyvaujantys projektų rengimo ir darbo grupėse, orientuosis pagal derinimo pareiškimus ir derinimo posėdžio svarstymus, kaip nurodyta 4 skirsnyje.6. Susitarimo peržiūrėjimasValstybės narės arba Komisijos reikalavimu susitarimas bus peržiūrimas, atsižvelgiant į patirtį, įgytą jo vykdymo metu.--------------------------------------------------


title: 2009/732/EB,Euratomas: 2009 m. rugsėjo 21 d. Tarybos sprendimas dėl Europos ekonomikos ir socialinių reikalų komiteto Belgijai atstovaujančio nario skyrimo

text:
3.10.2009

               LT

               Europos Sąjungos oficialusis leidinys

               L 260/29

      TARYBOS SPRENDIMAS

   2009 m. rugsėjo 21 d.
   dėl Europos ekonomikos ir socialinių reikalų komiteto Belgijai atstovaujančio nario skyrimo
   (2009/732/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos ekonominės bendrijos steigimo sutartį, ypač į jos 167 straipsnį,
   atsižvelgdama Sprendimą 2006/651/EB, Euratomas (1),
   atsižvelgdama į Belgijos Vyriausybės pasiūlymą,
   atsižvelgdama į Komisijos nuomonę,
   kadangi atsistatydinus Josly PIETTE tapo laisva Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Claude ROLIN, Secrétaire général de la Confédération des Syndicats chrétiens de Belgique (CSC), Groupe des salariés (Groupe II), skiriamas Europos ekonomikos ir socialinių reikalų komiteto nariu likusiam kadencijos laikui – iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2009 m. rugsėjo 21 d.

            Tarybos vardu

            Pirmininkas

         T. BILLSTRÖM

      (1)  OL L 269, 2006 9 28, p. 13.


title: 2013/117/ES: 2013 m. kovo 5 d. Tarybos sprendimas, kuriuo skiriamas Europos ekonomikos ir socialinių reikalų komiteto Nyderlandams atstovaujantis narys

text:
7.3.2013

               LT

               Europos Sąjungos oficialusis leidinys

               L 64/6

         TARYBOS SPRENDIMAS
   2013 m. kovo 5 d.
   kuriuo skiriamas Europos ekonomikos ir socialinių reikalų komiteto Nyderlandams atstovaujantis narys
   (2013/117/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Nyderlandų Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Leon MEIJER kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nare skiriama Melanie BOUWKNEGT, Beleldsadviseur CNV Vakcentrale.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. kovo 5 d.

            Tarybos vardu

            Pirmininkas

         M. NOONAN

      (1)  OL L 251, 2010 9 25, p. 8.


title: 1986 m. rugsėjo 15 d. Tarybos sprendimas dėl Europos ekonominės bendrijos ir Šveicarijos Konfederacijos susitarimų dėl žemės ūkio ir žuvininkystės sudarymo pasikeičiant raštais

text:
Svarbus teisinis pranešimas

|

31986D0559

Oficialusis leidinys L 328 , 22/11/1986 p. 0098 - 0098

		Tarybos sprendimas1986 m. rugsėjo 15 d.dėl Europos ekonominės bendrijos ir Šveicarijos Konfederacijos susitarimų dėl žemės ūkio ir žuvininkystės sudarymo pasikeičiant raštais(86/559/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi, atsižvelgiant į Ispanijos Karalystės ir Portugalijos Respublikos įstojimą į Bendriją, būtina patvirtinti Europos ekonominės bendrijos ir Šveicarijos Konfederacijos susitarimus pasikeičiant raštais dėl žemės ūkio ir žuvininkystės,NUSPRENDĖ:1 straipsnisBendrijos vardu patvirtinami Europos ekonominės bendrijos ir Šveicarijos Konfederacijos susitarimai pasikeičiant raštais dėl žemės ūkio ir žuvininkystės.Susitarimo pasikeičiant raštais tekstas pridedamas prie šio reglamento.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojančius susitarimus.Priimta Briuselyje, 1986 m. rugsėjo 15 d.Tarybos varduPirmininkasG. Howe--------------------------------------------------


title: 2015 m. balandžio 1 d. Komisijos sprendimas (ES) 2015/547 dėl saugos reikalavimų, kuriuos pagal Europos Parlamento ir Tarybos direktyvą 2001/95/EB dėl bendros gaminių saugos turi atitikti alkoholinio kuro bedūmiams židiniams taikomi Europos standartai  Tekstas svarbus EEE

text:
2.4.2015

               LT

               Europos Sąjungos oficialusis leidinys

               L 90/14

         KOMISIJOS SPRENDIMAS (ES) 2015/547
   2015 m. balandžio 1 d.
   dėl saugos reikalavimų, kuriuos pagal Europos Parlamento ir Tarybos direktyvą 2001/95/EB dėl bendros gaminių saugos turi atitikti alkoholinio kuro bedūmiams židiniams taikomi Europos standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               gaminiams, kurie atitinka nacionalinius standartus, kuriais į nacionalinę teisę perkeliami pagal Direktyvą 2001/95/EB parengti Europos standartai ir nuorodos į kuriuos buvo paskelbtos Europos Sąjungos oficialiajame leidinyje, taikoma saugos prielaida;

               (2)

               Europos standartai turi būti rengiami remiantis reikalavimais, kuriais užtikrinama, kad juos tenkinantys gaminiai atitinka Direktyvos 2001/95/EB 3 straipsnyje išdėstytus bendruosius saugos reikalavimus;

               (3)

               alkoholinio kuro bedūmiams židiniams taikomų Europos standartų nėra nustatyta, nors remiantis esamais tyrimais su jais yra susiję įvairių pavojų. (2), (3) Daugelis modelių yra su nuimamomis kuro talpyklomis, kurios sudedamos į kamerą židinio viduje, todėl galimas kuro išsiliejimas kameroje. Išsiliejęs kuras gali išgaruoti, įkaisti ir užsiliepsnoti, staiga sukeldamas degimą. Dėl sparčiai plintančios liepsnos naudotojui gali kilti nudegimo pavojus ir gali užsidegti šalia esančios medžiagos. Pakartotinai pilti kurą į etanolio židinį, kuris tebėra karštas, yra labai pavojinga, kadangi etanolis gali greitai garuoti, užsidegti ir sukelti sprogimą. Ant grindų statomi modeliai gali būti patalpinti per arti degiųjų medžiagų, o tai gali sukelti gaisrus. Netinkamas prie sienos tvirtinamų židinių įrengimas gali sukelti perkaitimą, o dėl to tebesikūrenantis židinys gali atsiskirti nuo sienos. (4) Taip pat kyla pavojus, kad ant grindų statomi modeliai gali apsiversti. Tokiu atveju degantis kuras išsilietų iš židinio ir ugnis išplistų kitose patalpų vietose;

               (4)

               kuro deginimas alkoholinio kuro bedūmiuose židiniuose gali kelti pavojų žmonių sveikatai. Jeigu kuras visiškai nesudega, susidaro toksiškas junginys – anglies monoksidas. Visiškai sudegus kurui susidaro anglies dioksidas, kuris yra pavojingas sveikatai ir gali sukelti hiperventiliaciją;

               (5)

               be to, nereikalaujama, kad bedūmius židinius tikrintų atitinkamos institucijos;

               (6)

               todėl tikslinga nustatyti reikalavimus, kuriais būtų užtikrinta, kad tokie alkoholinio kuro bedūmiai židiniai atitiktų Direktyvos 2001/95/EB 3 straipsnyje išdėstytus bendruosius saugos reikalavimus;

               (7)

               šiame sprendime numatytos priemonės atitinka Bendros gaminių saugos komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Apibrėžtis
   Šiame sprendime vartojamo termino apibrėžtis:

      Alkoholinio kuro bedūmis židinys– įrenginys,

               a)

               skirtas dekoratyvinei liepsnai išgauti deginant alkoholį, tačiau netinkamas pirminio šildymo tikslams, ir

               b)

               nėra suprojektuotas jungti prie dūmtakio.

         2 straipsnis
   Taikymo sritis
   Šis sprendimas taikomas visiems buitinės paskirties bedūmiams židiniams ir jų priedams, kai juos ketinama naudoti patalpose. Židiniams, kurių kuro kameros talpa yra ne didesnė kaip 0,2 l ir kurie yra specialiai suprojektuoti maistui gaminti arba laikyti maistą šiltai, šis sprendimas nėra taikomas.
   3 straipsnis
   Saugos reikalavimai
   1 straipsnyje nurodytiems alkoholinio kuro bedūmiams židiniams keliami konkretūs saugos reikalavimai, kurie turi būti įvykdyti laikantis Europos standartų pagal Direktyvos 2001/95/EB 4 straipsnį, pateikiami šio sprendimo priede.
   4 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. balandžio 1 d.

            Komisijos vardu

            Pirmininkas

         Jean-Claude JUNCKER

      (1)  OL L 11, 2002 1 15, p. 4.

      (2)  Storesund A. K, Mai T. T. & Sesseng C, 2010, Ethanol-fuelled, flue-less fireplaces. An evaluation, SINTEF. http://nbl.sintef.no/publication/lists/docs/NBL_A09127.pdf.

      (3)  http://www.sik.dk/content/download/5561/77087/version/1/file/Report+-+Bio+fireplaces+-+v5-3+(2).pdf.

      (4)  http://www.cpsc.gov/CPSCPUB/PREREL/prhtml11/11164.html.

      PRIEDAS

         KONKRETŪS SAUGOS REIKALAVIMAI, SUSIJĘ SU ALKOHOLINIO KURO BEDŪMIAIS ŽIDINIAIS

      1.1.   Konstrukcijos ir projektavimo reikalavimai

         Bendrieji reikalavimai

      Buitinės paskirties alkoholinio kuro bedūmių židinių didžiausias sunaudojamas kuro kiekis turi atitikti 4,5 kW šiluminę galią.
      Alkoholinio kuro bedūmiai židiniai gaminami iš medžiagų, kurios nėra lengvai kalios esant didžiausiai leistinai temperatūrai, nurodytai skirsnyje „Paviršiaus temperatūra“. Medžiagos turi būti pakankamai atsparios vyraujančiomis šiluminėmis, mechaninėmis ir cheminėmis sąlygomis.
      Jeigu naudojami liepsnos ekranai, jų konstrukcija ir tvirtinimo prie židinio detalės turi būti atsparūs aukštai temperatūrai.
      Dekoratyvinių elementų, pvz., keramikos medienos arba gargždo, neleidžiama naudoti liepsnos veikiamoje srityje.
      Alkoholinio kuro bedūmiai židiniai projektuojami taip, kad būtų išvengta atsitiktinio pakartotinio užsidegimo ir atbulinio pliūpsnio.
      Kuro deginimas alkoholinio kuro bedūmiuose židiniuose neturi kelti pavojaus žmonių sveikatai.
      Alkoholinio kuro bedūmiai židiniai turi būti suprojektuoti taip, kad uždarose talpyklose esantis kuras neišsilietų į židinio vidų, kur jis galėtų išgaruoti ir sukelti sprogimą.
      Įrenginys turi būti sukonstruotas taip, kad būtų išvengta bet kokio kuro nuotėkio.

         Stabilumas

      Netyčinis alkoholinio kuro bedūmio židinio pajudinimas ar pakreipimas eksploatacijos metu neturi pakenkti saugai.
      Įrenginiuose ant ratų sumontuojami lengvai valdomi rakinami stabdžiai.
      Įrengiamos nuo apvirtimo saugančios pastatomų alkoholinio kuro bedūmių židinių atramos ir atliekami stabilumo bandymai dėl smūgio poveikio. Jei židinys neatlaiko šio bandymo, jis turi būti pastatytas taip, kad būtų saugus visą laiką.
      Taip pat atliekami tvirtinamų įrenginių stabilumo bandymai dėl smūgio poveikio. Tvirtinimo prie sienų detalės turi būti sumontuotos taip, kad įrenginys neatsikabintų, jei netyčia būtų pastumtas į viršų.

         Įtaisai (pvz., ratai arba rankenos), palengvinantys židinio judėjimą

      Alkoholinio kuro bedūmiai židiniai su ratais ir (arba) rankenomis, kurios leidžia juos judinti, projektuojami taip, kad liepsna būtų užgesinama prieš pajudinant židinį.

         Užkūrimas

      Užkurdamas alkoholinio kuro bedūmį židinį naudotojas turi turėti galimybę išlaikyti saugų horizontalų atstumą nuo įrenginio. Kita galimybė – alkoholinio kuro bedūmiame židinyje turi būti įmontuotas saugus uždegimo įtaisas.

         Židinio eksploatavimas jį kūrenant

      Alkoholinio kuro bedūmiame židinyje deganti liepsna turi būti stabili ir neturi atsirasti suodžių. Degant židiniui kuro suvartojimas turi būti stabilus ir neturi būti jokios kibirkščių patekimo į išorę rizikos.

         Gesinimas

      Naudotojas turi galėti užgesinti alkoholinio kuro bedūmį židinį saugiai bet kuriuo metu.

         Pakartotinis užkūrimas

      Alkoholinio kuro bedūmis židinys projektuojamas taip, kad būtų įmanoma saugiai pakartotinai jį užkurti, net jei kuro talpykla nėra visiškai pilna.

         Apsaugojimas nuo nesaugaus pakartotinio užkūrimo

      Alkoholinio kuro bedūmio židinio neįmanoma pakartotinai užkurti tol, kol visos įrenginio dalys, įskaitant degiklį, neatvėso iki saugios 60 °C arba žemesnės temperatūros. Naudojimo instrukcijose turi būti įtraukta informacija apie laiko trukmę, reikalingą pakankamai atvėsti židiniui, kad būtų saugu jį pakartotinai užkurti ir kad naudotojas nebandytų jo pakartotinai užkurti sugadindamas saugos įtaisą, neleidžiantį pakartotinai užkurti židinio esant nesaugiai temperatūrai.

         Užpildymas kuru ir pakartotinis kuro pripylimas

      Alkoholinio kuro bedūmio židinio konstrukcija užtikrinamas saugus užpildymas kuru ir pakartotinis kuro pripylimas, taip pat užkertamas kelias pakartotinai pripildyti kuro talpyklą židinio kūrenimo metu.
      Alkoholinio kuro bedūmio židinio naudojimo instrukcijoje naudotojams turi būti nurodyta, kad židinio kūrenimo metu draudžiama kuro talpyklą pildyti kuru. Ši informacija pateikiama aiškiai ir atkreipiant naudotojų dėmesį. Be to, ta pati informacija turi būti perteikta reikiamais įspėjamaisiais ženklais, kurie matomoje vietoje nurodyti ant paties įrenginio.

         Prieinami paviršiai

      Jeigu židinys įrengtas pagal gamintojo pateiktas montavimo instrukcijas, turi būti užtikrinta, kad naudotojas negalėtų netyčia prisiliesti prie liepsnos, degiklio arba kokio nors kito aktyvaus arba įkaitusio židinio paviršiaus.

         Paviršiaus temperatūros

      Židinio kūrenimo metu prieinami paviršiai, išskyrus aktyvius paviršius, neturi įkaisti iki nesaugios temperatūros.
      Paviršių, kurių židinio kūrenimo metu naudotojas neturi liesti, temperatūros padidėjimas (matuojant nuo pradinės uždegimo temperatūros) turi būti ne didesnis kaip:

                  —

                  60 K metalo ar metalinių paviršių atveju,

                  —

                  65 K metalinių emaliuotų paviršių atveju,

                  —

                  80 K stiklinių ir keramikinių paviršių atveju,

                  —

                  100 K plastikinių paviršių atveju, taip pat

                  —

                  70 K, jei paviršiai pagaminti iš kitų medžiagų.

            Paviršių, kuriuos židinio kūrenimo metu naudotojas gali liesti, t. y. tų paviršių, su kuriais naudotojui gali reikėti liestis siekiant kūrenti židinį, temperatūros padidėjimas (matuojant nuo pradinės uždegimo temperatūros), turi būti ne didesnis kaip:

                  —

                  35 K metalo ar metalinių paviršių atveju,

                  —

                  45 K metalinių emaliuotų ir keramikinių paviršių atveju, taip pat

                  —

                  60 K, jei paviršiai pagaminti iš plastmasės ar kitų panašių medžiagų.

            Šie apribojimai taip pat taikomi paviršiams ir oro erdvei 50 mm nuo liepsnos atstumu.
      Stiklo paviršiams (pvz., ekranams) ir tvirtinimo detalėms, kurios būtų pagrįstai laikomos karštomis dėl jų netolimo atstumo nuo atviros liepsnos, pirmiau pateikti reikalavimai netaikomi.
      Sąlyčio su grindimis arba stalu vietos paviršiaus temperatūra turi neviršyti kambario temperatūros daugiau kaip 65 K.
      Be reikalavimo neviršyti kambario temperatūros daugiau kaip 65 K, didžiausia leidžiama temperatūra, kurios negalima viršyti jokiomis aplinkybėmis, nustatoma taip: sąlyčio su grindimis ar stalu vietoje židinio temperatūra negali viršyti 85 °C, neatsižvelgiant į tai, kokia yra kambario temperatūra.
      Gretimų sienų paviršiaus temperatūra neturi viršyti kambario temperatūros daugiau kaip 65 K ir niekada neturi viršyti 85 °C.
      Naudotojo įprastomis sąlygomis kūrenant židinį naudojamų rankenų ir rankenėlių temperatūros ribos turi būti nustatytos vadovaujantis rekomendaciniais dokumentais, pvz., Cenelec Guide 29, atsižvelgiant į medžiagas, iš kurių jos padarytos. Šių židinio dalių temperatūros ribos, palyginti su pirmiau minėtomis ribomis, yra mažesnės.

         Kuro talpykla ir kuro sistema

      Didžiausia galima įrenginio kuro talpa yra ribojama atsižvelgiant į gaisro ir sprogimo riziką.
      Pagal standartą turi būti reikalaujama, kad visi bandymai būtų atliekami kuro baką pripildžius tiek, kad tokiomis sąlygomis kiltų didžiausias galimas pavojus.
      Kuro talpykla turi būti sukonstruota taip, kad nebūtų jokio nuotėkio. Išsiliejimas arba perpildymas neturi kelti pavojaus įrenginio saugai.
      Kuro sistemos, įskaitant visas plombas, turi būti pakankamo mechaninio stiprumo, kad išlaikytų įtampą numatomo įprasto naudojimo sąlygomis. Kuro sistema turi būti pakankamai atspari korozijai, kad ilgą laiką naudojant kurą jai nebūtų daromas poveikis. Degiklio konstrukcija turi apsaugoti jį nuo korozijos.

         Vaikų sauga

      Alkoholinio kuro bedūmis židinys turi būti suprojektuotas taip, kad vaikai būtų apsaugoti nuo sąlyčio su kuru ir (arba) liepsna.
      1.2.   Židinio montavimo įranga ir tvirtinimo detalės

         Montavimo sistemos

      Montavimo sistemos, tiekiamos kartu su alkoholinio kuro bedūmiais židiniais, turi būti pakankamo mechaninio stiprumo ir atsparumo aukštai temperatūrai, kad visą numatytą naudojimo laikotarpį jis būtų saugiai pritvirtintas.
      Jei įrenginys suprojektuotas tvirtinti prie grindų, sienų arba lubų, tvirtinimo (montavimo) sistema turi būti suprojektuota taip, kad įrenginys negalėtų atsitiktinai būti pajudintas iš vietos.

         Kaiščiai ir tvirtinimo detalės

      Jeigu sienų kaiščiai ir tvirtinimo detalės tiekiami kartu su alkoholinio kuro bedūmiais židiniais, jie turi būti atitinkamo ilgalaikio mechaninio stiprumo ir turėti atitinkamas šilumines savybes.
      Naudotojo vadove turi būti nurodyta, kad būtina naudoti tik pridėtus sienų kaiščius ir tvirtinimo detales arba kaiščius ir tvirtinimo detales, kurie yra atitinkamo mechaninio stiprumo ir turi atitinkamas šilumines savybes.
      1.3.   Pagalbinė įranga

      Įranga, skirta saugiai uždegti ir saugiai užgesinti židinį, turi būti sumontuota židinyje arba tiekiama kartu su įrenginiu.
      1.4.   Išmetamųjų teršalų kiekis

      Alkoholinio kuro bedūmių židinių konstrukcija turi būti saugi, kad būtų išvengta bet kokios rizikos žmonių sveikatai, kuri gali kilti dėl degimo ar kitų išmetamųjų teršalų, o jei tokios galimybės nėra, turi būti taikomos deramos apsaugos priemonės, įskaitant pavojaus signalizavimo priemones, arba naudotojai turi būti deramai informuoti.
      Standarte visų pirma turėtų būti nurodyti:

                  —

                  anglies monoksidas ir anglies dioksidas (CO, CO2),

                  —

                  azoto oksidai, pavyzdžiui, NO, NO2 ir NOX,

                  —

                  aldehidai, pavyzdžiui, formaldehidas,

                  —

                  lakieji organiniai junginiai (LOJ),

                  —

                  aromatiniai angliavandeniliai, pavyzdžiui, benzenas ir aromatiniai angliavandeniliai,

                  —

                  suodžiai ir kitos išmetamos kietosios dalelės,

                  —

                  nesudegusio kuro išmetamieji teršalai, taip pat

                  —

                  kiti išmetamieji teršalai, kurie gali būti svarbūs.

            Standarto nuostatos dėl anglies monoksido ir azoto oksidų turi atitikti vėliausią Pasaulio Sveikatos Organizacijos (PSO) gairių „WHO guidelines for indoor air quality: selected pollutants“ (1) versiją ir aplinkos sveikatos kriterijus (ASK) (2).
      Standarto nuostatos dėl anglies dioksido turi atitikti 2006 m. vasario 7 d. Komisijos direktyvą 2006/15/EB (3).
      1.5.   Saugos informacija, naudotojo vadovas ir gamintojo bei importuotojo identifikavimas

         Bendra informacija

      Informacija apie saugą, taip pat gamintojo ir importuotojo pavadinimai (vardai, pavardės) pateikiami ant alkoholinio kuro bedūmio židinio arba ant jo pakuotės arba įtraukiami į naudojimo instrukcijas.
      Standarte tiksliai nurodoma, kurios saugos instrukcijos turi būti pateiktos ant paties gaminio ir kurie įspėjimai ir instrukcijos gali būti įtraukti į naudojimo instrukcijas ar pateikti ant pakuotės.
      Informacija turi būti pateikta raštu šalies, kurioje židinys pateikiamas mažmeninei prekybai, kalba (-omis). Informacija kiekviena kalba pateikiama viename skyriuje ir negali būti pertraukta kito teksto. Kita kalba pateiktas papildomas tekstas neturi atitraukti dėmesio nuo reikalaujamos informacijos.
      Ant židinio pateikiama informacija turi būti matoma, lengvai įskaitoma ir neištrinama, atspausdinta ant nuolatinės etiketės arba įspausta tiesiogiai ant įrenginio.

         Saugos informacija

      Saugos informacija turi būti pateikta taip, kad būtų gerai matoma ir aiškiai pateikta naudojimo instrukcijose arba ant pakuotės, o jei taip nurodyta standarte, ant alkoholinio kuro bedūmio židinio. Tokia informacija apima bent šiuos duomenis:

                  —

                  „Naudoti tik naudotojo vadove nurodytos rūšies kurą ir kiekį.“

                  —

                  „Naudoti tik gerai vėdinamoje patalpoje.“

                  —

                  „Niekada nepilti kuro į įrenginį kūrenimo metu arba kai jis dar karštas.“

                  —

                  „Niekada neperpildykite kuro talpyklos ir kruopščiai nuvalykite išsiliejusį kurą prieš užkurdami įrenginį.“

                  —

                  „Naudoti tik tokioje vietoje, kurioje nėra skersvėjų.“

                  —

                  „Niekada nekurkite karšto įrenginio.“

                  —

                  „Niekada nejudinkite įrenginio kūrenimo metu“.

                  —

                  „Niekada nepalikite mažų vaikų ar naminių gyvūnėlių be priežiūros šalia degančio židinio.“

                  —

                  „Montuoti, naudoti ir prižiūrėti tik pagal gamintojo instrukciją.“

            Dėl įrenginių, turinčių ratus, taip pat pateikiamas šis nurodymas: „Visada užblokuoti stabdžius prieš naudojant židinį.“
      Be to, turi būti nurodytas minimalus saugus atstumas, kuriuo židinys gali būti nuo degiųjų medžiagų.
      Naudotojai taip pat turi būti informuojami apie kuro ženklinimo tvarką, visų pirma apie tai, kaip ženklinant pateikiama informacija apie skirtingų rūšių kuro savybes.
      Prie rašytinės saugos informacijos gali būti pridedamos tinkamos piktogramos, jei tai leidžiama pagal standartą.

         Naudotojo vadovas

      Prie alkoholinio kuro bedūmio židinio pridedamas naudotojo vadovas, kuriame pateikiama ši informacija:

                  —

                  reikiamas (minimalus) atstumas nuo degimo kameros, kuriuo gali būti įrengtas alkoholinio kuro bedūmio židinio uždegimo prietaisas,

                  —

                  sienos (arba kitos konstrukcijos), prie kurios tvirtinamas alkoholinio kuro bedūmis židinys, būtinos savybės, įskaitant nurodymus dėl karščio ventiliacijai reikalingų deramo dydžio oro tarpų,

                  —

                  reikalavimai, susiję su tvirtinimo detalėmis, kuriomis prie sienos tvirtinami alkoholinio kuro bedūmiai židiniai (ir pastatomi židiniai, jei tai aktualu),

                  —

                  reikalavimai, susiję su pastatomo alkoholinio kuro bedūmio židinio padėties nustatymu ir gretimomis struktūromis, visų pirma grindimis ir prireikus lubomis, taip pat

                  —

                  reikalavimai, susiję su siena, prie kurios alkoholinio kuro bedūmis židinys turi būti tvirtinamas, įskaitant konkrečiai paminėtus sienų tipus, kuriems reikalingas ypatingas dėmesys, pvz., gipso kartono sienos ar medinės sienos.

            Be to, naudotojo vadove pateikiama informacija apie:

                  —

                  tam tikros (-ų) rūšies (-ių) kurą, kuris gali būti naudojamas, ir leidžiamus to kuro priedus siekiant užtikrinti, kad alkoholinio kuro bedūmis židinys degtų saugiai ir nebūtų viršijamas didžiausias leidžiamas išmetamų teršalų kiekis,

                  —

                  reikalaujamą patalpų vėdinimą,

                  —

                  minimalų saugų atstumą nuo degių medžiagų, kuriam esant gali būti įrengiamas židinys, taip pat

                  —

                  minimalų kambario dydį arba minimalų grindų plotą.

            Be to, naudotojo vadove:

                  —

                  paaiškinama, kaip pilti kurą į alkoholinio kuro bedūmį židinį (ir naudotojai įspėjami nepilti kuro į karštą židinį),

                  —

                  paaiškinama, kaip saugiai laikyti kurą, ir nurodomi saugojimo patalpų ribojimai, nustatyti šalies, kurios rinkai pateiktas įrenginys, nacionalinės ir (arba) regioninės teisės aktais,

                  —

                  paaiškinama, kaip užgesinti alkoholinio kuro bedūmį židinį,

                  —

                  teikiama informacija apie atitinkamą gaisro gesinimo įrangą ir rekomenduojama, kad tokia įranga būtų netoli židinio,

                  —

                  įspėjama nesinaudoti alkoholinio kuro bedūmiu židiniu patalpose, kuriose yra skersvėjų,

                  —

                  pateikiamos instrukcijos, kaip saugiai uždegti ir pakartotinai užkurti židinį,

                  —

                  perspėjama nekurti įkaitusio alkoholinio kuro bedūmio židinio, taip pat

                  —

                  naudotojams nurodoma niekada nejudinti naudojamo alkoholinio kuro bedūmio židinio ir, jei židinys yra su ratais, patikimai užrakinti stabdžius naudojant įrenginį.

         Gamintojo ir importuotojo identifikavimas

      Gamintojai (4) nurodo savo pavadinimą (vardą, pavardę), registruotą prekės pavadinimą arba registruotą prekės ženklą, adresą, kuriuo su jais galima susisiekti, ant alkoholinio kuro bedūmio židinio arba, jeigu to neįmanoma padaryti, ant jo pakuotės arba prie židinio pridedamame dokumente.
      Ant paties gaminio jie taip pat pateikia informaciją, leidžiančią identifikuoti gaminį (serijos ar partijos numeris).
      Importuotojai (5) nurodo savo pavadinimą (vardą, pavardę), registruotą prekės pavadinimą arba registruotą prekės ženklą, adresą, kuriuo su jais galima susisiekti, ant alkoholinio kuro bedūmio židinio arba, jeigu to neįmanoma padaryti, ant jo pakuotės arba prie židinio pridedamame dokumente. Tais atvejais, kai importuotojas turėtų atidaryti pakuotę tik tam, kad galėtų pateikti tokią privalomą informaciją ant paties gaminio, pakanka nurodyti pavadinimą, registruotą prekės pavadinimą arba registruotą prekės ženklą ir adresą, kuriuo su jais galima susisiekti, ant gaminio pakuotės ar prie židinio pridedamame dokumente.

         (1)  2010 m. Pasaulio sveikatos organizacijos leidinys, pateiktas adresu http://www.euro.who.int/en/health-topics/environment-and-health/air-quality/publications/2010/who-guidelines-for-indoor-air-quality-selected-pollutants.

         (2)  http://www.who.int/ipcs/publications/ehc/ehc_alphabetical/en/index.html.

         (3)  2006 m. vasario 7 d. Komisijos direktyva 2006/15/EB, nustatanti antrąjį orientacinių profesinio poveikio ribinių verčių sąrašą, įgyvendinant Tarybos direktyvą 98/24/EB, ir iš dalies keičianti Direktyvas 91/322/EEB ir 2000/39/EB (OL L 38, 2006 2 9, p. 36).

         (4)  Kaip apibrėžta 2008 m. liepos 9 d. Europos Parlamento ir Tarybos sprendimo Nr. 768/2008/EB dėl bendrosios gaminių pardavimo sistemos ir panaikinančio Sprendimą 93/465/EEB I priedo R1 skyriaus R1 straipsnyje (OL L 218, 2008 8 13, p. 82).

         (5)  Žr. 4 išnašą.